中華人民共和國政黨

中華人民共和國政黨，係指宜家中華人民共和國框架下一切可以公開活動嘅政治團體。根據《中華人民共和國憲法》第三十五條，理論上，「中華人民共和國公民有言論、出版、集會、結社、遊行、示威自由」，而保障人民集會同結社權。目前係冇政黨按照社團管理條例，喺政府部門登執政黨 
中國共產黨係憲法上自行授權為中國唯一合法執政黨，中國人民解放軍係要向中國共產黨宣誓效忠，共產黨領導擁有中國最高權力，唔受黨內任何派別同任期局限。

參政黨 

中國大陸政黨制度係「中國共產黨領導的多黨合作和政治協商制度」，政黨制度上「共產黨執政、多黨派參政，共產黨領導、多黨派合作」，方針堅持「長期共存、互相監督、肝膽相照、榮辱與共」。其中，除中共外，其他八個政黨被稱為「民主黨派」。理論上民主黨派通過中國人民政治協商會議參與國家政治事務，發揮監督、批評同建議作用，以「憲法同法律為準繩」進行民主協商。

中共話，佢同民主黨派係「通力合作的友黨關係」，「執政黨」同「參政黨」，唔係「執政黨」同「在野黨 」關係。中國政制「根本區別於西方的多黨制」 。

目前，中共同意存在有8個民主黨派，黨派間依據對新民主主義革命所作貢獻大小而由官方進行政治排名。

被解散政黨 
中國人民救國會，簡稱「救國會」，1936年5月31號上海成立，原稱全國各界救國聯合會，簡稱「全救會」，1949年末解散。
中國國民黨民主促進會，簡稱「民促」，後併入中國國民黨革命委員會。
三民主義同志聯合會，簡稱「民聯」，1945年10月28號重慶成立，後併入中國國民黨革命委員會。